**Dan izlaska iz ormara** ili **Coming Out Day** [ˈkʌmɪŋ aʊt deɪ] (engl.), međunarodni dan osvješćivanja građanstva koji se obilježava 11. oktobra svake godine radi odavanja priznanja članovima zajednice. Proces izlaska iz ormara ili *coming outa* uključuje samootkrivanje seksualne orijentacije i rodnog identiteta neke osobe.

Historija
---------

Dan izlaska iz ormara, *National Coming Out Day* (NCOD), pokrenuli su 1988. godine Robert Eichberg, psiholog iz Novog Meksika i osnivač radionice osobnog rasta *The Experience*, i Jean O'Leary, otvoreni gej i politički vođa iz Los Angelesa i tadašnji načelnik Advokatâ za nacionalna prava gejeva. Za datum je odabran 11. oktobra zato što je tada padala prva obljetnica Nacionalnog marša na Washington za prava lezbijki i gejeva održana 1987.

Inicijalno administriran iz zapadnoholivudskih ureda Advokatâ za nacionalna prava gejeva, prvi NCOD popratilo je osamnaest država, a nacionalni mediji pokrivali su događaj. Druge godine sjedište NCOD-a preseljeno je u Santa Fe u Novom Meksiku, a tada je učestvovanje zabilježila 21 država. Nakon što su mediji 1990. poduprli projekt, NCOD je obilježilo svih 50 država, a proslavi se pridružilo i sedam drugih zemalja. Kako je sudjelovanje raslo, tako je 1990. NCOD udružio svoje napore s Kampanjom za prava čovjeka.

Obilježavanje
-------------

Dan izlaska iz ormara obilježava se svake godine radi proslave izlaska iz ormara i radi podizanja svijesti o LGBTQ+ zajednici i pokretu za građanska prava. Praznik se obilježava na vrlo razne načine: od skupova i parada do informativnih ploča na javnim mjestima. Učesnici često nose simbole ponosa kao što su ružičasti trokuti i dugine zastave.

Dan izlaska iz ormara obilježava se u mnogim zemljama, uključujući Australiju, Hrvatsku, Kanadu, Nizozemsku, Novi Zeland, Njemačku, Poljsku, Švicarsku i Ujedinjeno Kraljevstvo. U Sjedinjenim Državama Kampanja za prava čovjeka pokriva događaje u vezi s NCOD-om pod okriljem svojeg Nacionalnog projekta izlaska iz ormara (*National Coming Out Project*), nudeći resurse LGBTQ+ pojedincima, parovima, roditeljima i djeci, kao i *straight* prijateljima i rodbini, radi promicanja svijesti o LGBTQ+ obiteljima koje žive iskrenim i otvorenim životima. Candace Gingrich postala je izvjestiteljica NCOD-a u aprilu 1995.

Vidi još
--------

* Dan šutnje, obilježava se u aprilu
* LGBT prava u SAD-u
* Mattachine Society
* Međunarodni dan borbe protiv homofobije, bifobije i transfobije, obilježava se 17. maja
* Mjesec LGBT historije
* Nacionalni marš jednakosti, 11. oktobra 2009.
* Saveznički tjedan, obilježava se u oktobru

Referencije
-----------

1. 1 2 3 4  „History of Coming Out & Themes of NCOD". Human Rights Campaign. Arhivirano iz originala na datum 2020-06-04. Pristupljeno 11. oktobra 2014.
2. ↑  „Robert Eichberg, 50, Gay Rights Leader". New York Times. 15. augusta 1995.
3. ↑  „Robert Eichberg, Gay Advocate". The Seattle Times. 14. augusta 1995.

Eksterni linkovi
----------------

***Dan izlaska iz ormara*** na Wikimedijinoj ostavi

* National Coming Out Day Arhivirano 2011-09-24 na Wayback Machine-u (SAD)
* National Coming Out Day Arhivirano 2021-02-12 na Wayback Machine-u (Švicarska)
* RUComingOut – Priče o izlascima iz ormara iz realnog života Arhivirano 2019-11-10 na Wayback Machine-u